
ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ 
 


         
 
Ψ.Ν.Α. «ΔΡΟΜΟΚΑΪΤΕΙΟ» Ν.Π.Δ.Δ.





ΙΕΡΑ ΟΔΟΣ 343 – ΧΑΪΔΑΡΙ Τ.Κ. 12461

TMHMA : OIKONOMIKOY                                                     ΧΑΪΔΑΡΙ   16-1-2015  
ΓΡΑΦΕΙΟ : ΠΡΟΜΗΘΕΙΩΝ

ΤΗΛ. : 213 2046170 -171

FAX  : 213 2046400

ΑΡ. ΠΡΩΤ. : 567 / 737777
ΔΙΑΚΗΡΥΞΗ
ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ 
ΓΙΑ ΤΗΝ ΑΝΑΔΕΙΞΗ ΣΥΝΕΡΓΕΙΟΥ ΠΑΡΟΧΗΣ ΥΠΗΡΕΣΙΩΝ ΦΥΛΑΞΗΣ 

ΤΩΝ ΧΩΡΩΝ ΤΟΥ ΝΟΣΟΚΟΜΕΙΟΥ
ΠΡΟΫΠΟΛΟΓΙΣΜΟΥ 58.000,00 ΕΥΡΩ  ΣΥΜΠΕΡΙΛΑΜΒΑΝΟΜΕΝΟΥ ΦΠΑ

ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗ ΧΑΜΗΛΟΤΕΡΗ ΤΙΜΗ 
ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΤΑΘΕΣΗΣ ΠΡΟΣΦΟΡΩΝ:

26-1-2015  ημέρα Δευτέρα και ώρα 09:00΄ π.μ.
ΗΜΕΡΟΜΗΝΙΑ ΔΙΕΞΑΓΩΓΗΣ ΔΙΑΓΩΝΙΣΜΟΥ:

26-1-2015  ημέρα Δευτέρα  και ώρα 10:00΄ π.μ.

ΤΟΠΟΣ ΔΙΕΞΑΓΩΓΗΣ ΔΙΑΓΩΝΙΣΜΟΥ:
ΓΡΑΦΕΙΟ ΠΡΟΜΗΘΕΙΩΝ ΤΟΥ Ψ.Ν.Α. «ΔΡΟΜΟΚΑΪΤΕΙΟ» Ν.Π.Δ.Δ.
ΙΕΡΑ ΟΔΟΣ 343 – ΧΑΪΔΑΡΙ Τ.Κ. 124 61
Το Ψ.Ν.Α. «ΔΡΟΜΟΚΑΪΤΕΙΟ» έχοντας υπόψη:

1. Το Π.Δ.118/2007 (ΦΕΚ 150/10-7-2007 τ. Α΄) «Κανονισμός Προμηθειών Δημοσίου (Κ.Π.Δ.)» 
2. Το Ν.4281/2014 (ΦΕΚ 160/8-8-2014 τ. Α΄) «Μέτρα στήριξης και ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις» 

3. Το Ν. 4144/2013 (ΦΕΚ 88/18-4-2013 τ. Α΄) «Αντιμετώπιση της παραβατικότητας στην Κοινωνική Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας»
4. Το Ν. 4250/2014 (ΦΕΚ 74/26-3-2014 τ. Α΄) «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση Διατάξεων του π.δ. 318/1992 (Α΄ 161) και λοιπές ρυθμίσεις»  
5. Το υπ΄ αριθμ. πρωτ. 9543/730413/31-7-2014 (Α.Π. 21557/30-7-2014) έγγραφο της 2ης Υγειονομικής Περιφέρειας Πειραιώς και Αιγαίου «Καθορισμός Φορέα υλοποίησης, για διενέργεια διαγωνισμών για την προμήθεια υλικών και υπηρεσιών, που περιλαμβάνονται στο εγκεκριμένο ΠΠΥΥ έτους 2013» 
6. Το υπ΄ αριθμ. πρωτ. 11483/732353/19-9-2014 (Α.Π. 25959/18-9-2014) έγγραφο της 2ης Υγειονομικής Περιφέρειας Πειραιώς και Αιγαίου «Καθορισμός Φορέα υλοποίησης, για διενέργεια διαγωνισμών για την προμήθεια υλικών, υπηρεσιών και φαρμάκων, που περιλαμβάνονται στο εγκεκριμένο ΠΠΥΥ έτους 2013»
7. Την υπ΄ αριθμ. 2222/15-1-2015 (θέμα 6ο) απόφαση του Δ.Σ. του Νοσοκομείου περί έγκρισης διενέργειας πρόχειρου μειοδοτικού διαγωνισμού για την ανάδειξη Συνεργείου Παροχής Υπηρεσιών Φύλαξης των χώρων του Νοσοκομείου
Δ Ι Ε Ν Ε Ρ Γ Ε Ι
Πρόχειρο μειοδοτικό διαγωνισμό με σφραγισμένες προσφορές, για την ανάδειξη Συνεργείου Παροχής Υπηρεσιών Φύλαξης των χώρων του Νοσοκομείου για χρονικό διάστημα τεσσάρων (4) μηνών, προϋπολογισμού 58.000,00 ευρώ συμπ/νου ΦΠΑ και με κριτήριο κατακύρωσης τη χαμηλότερη, με τους παρακάτω βασικούς και ουσιώδεις όρους:
ΑΡΘΡΟ 1ο
Στο διαγωνισμό γίνονται δεκτές επιχειρήσεις που δραστηριοποιούνται στον τομέα αυτό. 

ΑΡΘΡΟ 2ο 
Για τη συμμετοχή στο διαγωνισμό απαιτούνται:

1. Έγγραφη προσφορά, καθαρογραμμένη και συνταγμένη στην Ελληνική γλώσσα. Εάν στην προσφορά υπάρχει οποιαδήποτε προσθήκη ή διόρθωση, πρέπει αυτή να είναι μονογραμμένη και σφραγισμένη από τον προσφέροντα. 
2. Υπεύθυνη δήλωση του Ν. 1599/1986 στην οποία:

· Να αναγράφονται τα στοιχεία του διαγωνισμού, στον οποίο συμμετέχουν οι προσφέροντες 
· Να δηλώνεται ότι μέχρι και την ημέρα υποβολής της προσφοράς τους οι προσφέροντες δεν έχουν καταδικαστεί με αμετάκλητη απόφαση:

1. για κάποιο από τα αδικήματα της υπεξαίρεσης, εκβίασης, πλαστογραφίας, ψευδορκίας, δωροδοκίας, δόλιας χρεοκοπίας 

2. για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας 

· Να δηλώνεται ότι μέχρι και την ημέρα υποβολής της προσφοράς τους δεν τελούν σε πτώχευση ή σε διαδικασία κήρυξης πτώχευσης

· Να δηλώνεται ότι μέχρι και την ημέρα υποβολής της προσφοράς τους είναι: 

· Ασφαλιστικά ενήμεροι ως προς τις ασφαλιστικές υποχρεώσεις τους, που αφορούν εισφορές κοινωνικής ασφάλισης (κύριας και επικουρικής) 
· Φορολογικά ενήμεροι ως προς τις φορολογικές υποχρεώσεις τους
· Να δηλώνεται ότι μέχρι και την ημέρα υποβολής της προσφοράς τους είναι εγγεγραμμένοι στο οικείο επιμελητήριο 
· Να δηλώνεται ότι μέχρι και την ημέρα υποβολής της προσφοράς τους η επιχείρησή τους δεν τελεί υπό κοινή εκκαθάριση ή ειδική εκκαθάριση και επίσης ότι η επιχείρησή τους δεν τελεί υπό διαδικασία έκδοσης απόφασης κοινής ή ειδικής εκκαθάρισης

3. Υπεύθυνη δήλωση του Ν. 1599/1986 στην οποία να δηλώνεται ότι:
1. Αποδέχονται ανεπιφύλακτα όλους τους όρους της παρούσας διακήρυξης 
2. Η προσφορά συντάχθηκε σύμφωνα με τους όρους της παρούσας διακήρυξης, για τους οποίους οι προσφέροντες έλαβαν πλήρη γνώση 

3. Η υποβαλλόμενη προσφορά καλύπτει το σύνολο της προκηρυσσόμενης υπηρεσίας

4. Τα στοιχεία που αναφέρονται στην προσφορά είναι αληθή και ακριβή 

5. Παραιτούνται από κάθε δικαίωμα αποζημίωσής τους σχετικά με οποιαδήποτε απόφαση του Φορέα Διενέργειας του διαγωνισμού για αναβολή ή ακύρωση – ματαίωση του συγκεκριμένου διαγωνισμού 

6. Συμμετέχει με μία μόνο προσφορά στο πλαίσιο του παρόντος διαγωνισμού
4. Ένορκη βεβαίωση σύμφωνα με τα οριζόμενα στις διατάξεις του Ν. 4144/2013 (ΦΕΚ 88/18-4-2013 τ. Α΄) άρθρο 22 παρ. 2

Οι προσφορές θα πρέπει να κατατεθούν στο Τμήμα Γραμματείας - Πρωτοκόλλου του Νοσοκομείου και να πρωτοκολληθούν το αργότερο μέχρι την 26-1-2015  ημέρα Δευτέρα και ώρα 09:00΄ π.μ. 
ΑΡΘΡΟ 3ο  Δικαιολογητικά για την κατακύρωση
Μετά την αξιολόγηση των προσφορών, ο προσφέρων στον οποίο πρόκειται να γίνει η κατακύρωση του διαγωνισμού, οφείλει να υποβάλλει σε σφραγισμένο φάκελο τα ακόλουθα έγγραφα και δικαιολογητικά, τα οποία αποσφραγίζονται και ελέγχονται από την αρμόδια επιτροπή, σε ημερομηνία και ώρα που θα ορίζεται από σχετική πρόσκληση
1.Απόσπασμα Ποινικού Μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν έχουν καταδικασθεί με αμετάκλητη δικαστική απόφαση για :

· κάποιο από τα αδικήματα που αφορούν υπεξαίρεση, εκβίαση, πλαστογραφία, ψευδορκία, δωροδοκία, δόλια χρεοκοπία 

· κάποιο από τα αδικήματα του Αγορανομικού Κώδικα σχετικό με την άσκηση της επαγγελματικής τους δραστηριότητας 

Εφόσον δεν είναι δυνατή η υποβολή αποσπασμάτων ποινικού μητρώου, από τα οποία να προκύπτει ότι δεν έχουν εκδοθεί τελεσίδικες καταδικαστικές αποφάσεις για τα ανωτέρω αδικήματα, οι υποψήφιοι οφείλουν να υποβάλλουν σχετική ένορκη βεβαίωση.

2.Πιστοποιητικό αρμόδιας δικαστικής ή διοικητικής Αρχής, έκδοσης του τελευταίου εξαμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι ο υποψήφιος Ανάδοχος: 

· δεν τελεί σε κατάσταση πτώχευσης 

· δεν τελεί σε διαδικασία κήρυξης σε πτώχευση 

3.Πιστοποιητικό που εκδίδεται από αρμόδια κατά περίπτωση Αρχή, από το οποίο να προκύπτει ότι κατά την ημερομηνία της ως άνω έγγραφης ειδοποίησης, είναι ασφαλιστικά ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) 

4.Πιστοποιητικό που εκδίδεται από αρμόδια κατά περίπτωση Αρχή, από το οποίο να προκύπτει ότι κατά την ημερομηνία της ως άνω έγγραφης ειδοποίησης, είναι φορολογικά ενήμεροι ως προς τις φορολογικές τους υποχρεώσεις

5.Πιστοποιητικό του οικείου Επιμελητηρίου με το οποίο θα πιστοποιείται αφενός η εγγραφή τους σε αυτό και το ειδικό επάγγελμά τους και αφετέρου ότι εξακολουθούν να παραμένουν εγγεγραμμένοι μέχρι την ημερομηνία επίδοσης της έγγραφης ειδοποίησης περί κατακύρωσης

6. Εγγυητική καλής εκτέλεσης σύμφωνα με τα οριζόμενα στο Ν. 4281/2014 άρθρο 157 , το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ.
ΑΡΘΡΟ 3ο
Οι προσφορές ισχύουν και δεσμεύουν τους προσφέροντες για εκατόν είκοσι (120) ημερολογιακές ημέρες από την ημερομηνία διεξαγωγής του διαγωνισμού.

Η ισχύς της προσφοράς μπορεί να παρατείνεται, εφόσον ζητηθεί από την υπηρεσία μας πριν από τη λήξη αυτής.

ΑΡΘΡΟ 4ο Οικονομική Προσφορά - Απασχολούμενο Προσωπικό
1. Ο προσφέρων θα πρέπει να καταθέσει οικονομική προσφορά σύμφωνα με τον πίνακα του ΠΑΡΑΡΤΗΜΑΤΟΣ Α΄ «ΟΙΚΟΝΟΜΙΚΗ ΠΡΟΣΦΟΡΑ – ΠΙΝΑΚΑΣ ΑΝΑΛΥΣΗΣ» .

2. Η υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερομένων τιμών, οι δε συμμετέχοντες υποχρεούνται να τα παρέχουν. Η ευθύνη για την ακρίβεια των αναφερομένων στοιχείων βαρύνει αποκλειστικά τον υποψήφιο ανάδοχο.

Το προσωπικό που θα απασχολείται θα είναι :

1. ΚΑΘΗΜΕΡΙΝΕΣ (ΠΛΗΝ ΕΦΗΜΕΡΙΩΝ) - ΚΥΡΙΑΚΕΣ - ΑΡΓΙΕΣ

· Πρωινή βάρδια (06:00  – 14:00) : τρείς (3) φύλακες

· Απογευματινή βάρδια (14:00 – 22:00) : δύο (2) φύλακες

· Νυκτερινή βάρδια (22:00 – 06:00) : δύο (2) φύλακες

2. ΗΜΕΡΕΣ ΕΦΗΜΕΡΙΑΣ (ΔΕΥΤΕΡΑ & ΠΕΜΠΤΗ)

· Πρωινή βάρδια (06:00  – 14:00) : τρείς (3) φύλακες

· Απογευματινή βάρδια (14:00 – 22:00) : τρείς (3) φύλακες
· Νυκτερινή βάρδια (22:00 – 06:00) : δύο (2) φύλακες

Όπως γίνεται αντιληπτό από τη φύση της εργασίας και την ιδιαιτερότητα του χώρου     (Ψυχιατρικό Νοσοκομείο), οι μισοί τουλάχιστον εκ των εργαζομένων θα πρέπει να έχουν ελάχιστη  προϋπηρεσία ενός (1) έτους, δηλαδή τριακόσια (300) ασφαλιστικά ημερομίσθια (ένσημα ΙΚΑ), στη φύλαξη νοσοκομείων. Η οικονομική προσφορά θα πρέπει να καλύπτει πλήρως το πραγματικό κόστος των νόμιμων αποδοχών των εργαζομένων , όπως αυτές ορίζονται από τις οικίες Συλλογικές Συμβάσεις Εργασίας (Σ.Σ.Ε.) .
Απαγορεύεται ρητά η παραχώρηση των υπηρεσιών φύλαξης των χώρων του Νοσοκομείου  σε άλλον ανάδοχο από τον προσφέροντα στον οποίο θα του κατακυρωθούν οι συγκεκριμένες υπηρεσίες.
ΑΡΘΡΟ 5ο 
Η σύμβαση που θα συναφθεί θα έχει διάρκεια τεσσάρων (4) μηνών, με το δικαίωμα της Αναθέτουσας Αρχής να διακόψει τη σύμβαση που θα συναφθεί οποιαδήποτε στιγμή ολοκληρωθεί ο ανοικτός δημόσιος διαγωνισμός.   
ΑΡΘΡΟ 6ο 
Η οικονομική προσφορά θα αναλύεται σύμφωνα με το ΠΑΡΑΡΤΗΜΑ Α΄
Το Νοσοκομείο διατηρεί το δικαίωμα να ζητά από τους συμμετέχοντες στοιχεία απαραίτητα για την τεκμηρίωση των προσφερομένων τιμών (ιδίως όταν αυτές είναι ασυνήθιστα χαμηλές για το αντικείμενο της υπηρεσίας) , οι δε προμηθευτές υποχρεούνται να παρέχουν τα στοιχεία αυτά και να διευκολύνουν κάθε σχετικό έλεγχο του Νοσοκομείου . 

ΑΡΘΡΟ 7ο 
Η πληρωμή του Αναδόχου θα γίνεται μετά την έκδοση του σχετικού χρηματικού εντάλματος πληρωμής και τη θεώρησή του από την αρμόδια υπηρεσία του Ελεγκτικού Συνεδρίου.

ΑΡΘΡΟ 8ο
Τον Προμηθευτή θα βαρύνουν οι παρακάτω κρατήσεις:

· Κράτηση 3% υπέρ Μ.Τ.Π.Υ. πλέον ΧΑΡΤ. 2% και Ο.Γ.Α. ΧΑΡΤ. 20%.

· Φόρος 8% 
· Κράτηση 2% υπέρ Ψυχικής Υγείας 
· Κράτηση 0,10% υπέρ Ε.Α.Α.ΔΗ.ΣΥ. πλέον ΧΑΡΤ. 3% και Ο.Γ.Α. ΧΑΡΤ. 20%     
ΑΡΘΡΟ 9ο 
Ο προϋπολογισμός της δαπάνης του παραπάνω διαγωνισμού ανέρχεται στο ποσό των 58.000,00  ευρώ συμπ/νου Φ.Π.Α.
ΑΡΘΡΟ 10ο 
Τα ΠΑΡΑΡΤΗΜΑΤΑ Α΄ , Β΄ , Γ΄ αποτελούν αναπόσπαστο τμήμα της παρούσας διακήρυξης.

Για ό,τι δεν προβλέπεται στην παρούσα διακήρυξη, ισχύουν οι διατάξεις του Π.Δ.118/2007 και του Ν.4281/2014 με τις εκάστοτε τροποποιήσεις τους.
                                                                                 


      Ο  ΠΡΟΕΔΡΟΣ

                                                         ΙΣΙΔΩΡΟΣ  ΠΡΩΙΟΣ 
ΠΑΡΑΡΤΗΜΑ  Α΄
ΟΙΚΟΝΟΜΙΚΗ ΠΡΟΣΦΟΡΑ - ΠΙΝΑΚΑΣ ΑΝΑΛΥΣΗΣ

	Α/Α
	ΣΤΟΙΧΕΙΑ
	ΑΡΙΘΜΟΣ ΑΤΟΜΩΝ


	ΜΗΝΙΑΙΟ ΚΟΣΤΟΣ    ΑΝΑ ΑΤΟΜΟ
	ΣΥΝΟΛΙΚΟ ΜΗΝΙΑΙΟ ΚΟΣΤΟΣ
	ΣΥΝΟΛΙΚΟ 

 ΚΟΣΤΟΣ

	1
	Μέσος όρος μικτών αποδοχών με πλήρη απασχόληση (40 ώρες / εβδομάδα)   
	
	 
	 
	 

	2
	Εισφορές του εργοδότη στο ΙΚΑ για τον αντίστοιχο προαναφερόμενο μέσο όρο
	
	 
	 
	 

	3
	Κόστος επιδόματος αδείας στον αντίστοιχο μέσο όρο  (περιλαμβανομένων και των εισφορών του εργοδότη στο ΙΚΑ)
	
	 
	 
	 

	4
	Κόστος δώρων Πάσχα - Χριστουγέννων στον αντίστοιχο μέσο όρο (περιλαμβανομένων και των εισφορών του εργοδότη στο ΙΚΑ)
	
	 
	 
	 

	5
	Επιπλέον κόστος Κυριακών-Αργιών στον αντίστοιχο μέσο όρο  (περιλαμβανομένων και των εισφορών του εργοδότη στο ΙΚΑ) 
	
	 
	 
	 

	6
	Επιπλέον κόστος για τη νυκτερινή εργασία  στον αντίστοιχο μέσο όρο 


	
	
	
	

	7
	Κόστος αντικαταστατών των εργαζομένων σε  ΡΕΠΟ (να τηρηθούν αυστηρά οι διατάξεις της εργατικής νομοθεσίας) 
	
	 
	 
	 

	8
	Κόστος αντικαταστατών των εργαζομένων σε κανονική άδεια

	
	
	
	

	9

Ο παραπάνω πίνακας συμπληρώνεται από τους διαγωνιζόμενους (χωρίς να τροποποιηθεί η μορφή του), σύμφωνα με την κείμενη εργατική νομοθεσία και προσκομίζεται υποχρεωτικά με ποινή αποκλεισμού  στην οικονομική προσφορά.

ΠΑΡΑΡΤΗΜΑ  Β΄

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΦΥΛΑΚΩΝ – ΝΥΚΤΟΦΥΛΑΚΩΝ

Οι φύλακες – νυκτοφύλακες , των οποίων η περιοχή εργασιακής ευθύνης είναι οι εξωτερικοί κυρίως χώροι του Νοσοκομείου και το Θυρωρείο υποχρεούνται:

1. Να περιφέρονται , να επισκέπτονται και να ελέγχουν διαρκώς όλους τους εξωτερικούς χώρους του Νοσοκομείου (ιδιαίτερα την περιοχή με τις νέες μονάδες και δομές του Νοσοκομείου , το γήπεδο καλαθοσφαίρισης , τα γήπεδα αντισφαίρισης , τους ελαιώνες , το θερμοκήπιο , τα περίπτερα κλπ) παρατηρώντας και απομακρύνοντας από το Νοσοκομείο κάθε ύποπτο , θορυβώντα ή προξενώντα φθορές . 

2. Να ελέγχουν τα μη λειτουργούντα το απόγευμα ή τη νύχτα κτίρια , εάν έχουν ασφαλιστεί καλώς (πόρτες , παράθυρα κλπ) .

3. Να ελέγχουν τακτικά την περίφραξη του Νοσοκομείου για τυχόν καταστροφή αυτής . 

4. Κατά τις ημέρες της ανοικτής εφημερίας του Νοσοκομείου να επισκέπτονται τακτικά το Εφημερείο αλλά και να πηγαίνουν τάχιστα σ΄ αυτό όταν τους ζητηθεί από τους εργαζόμενους του νοσοκομείου . 

5. Να ανάβουν ή να σβήνουν , αναλόγως , τα φώτα στους διάφορους χώρους ή εγκαταστάσεις του Νοσοκομείου και να καταγράφουν στο Βιβλίο Λογοδοσίας τα δημιουργούμενα προβλήματα ηλεκτροφωτισμού , ύδρευσης κλπ. 

6. Μετά τη λήξη του επισκεπτηρίου να απομακρύνουν ευγενικά τους επισκέπτες από το Νοσοκομείο .

7. Να φέρουν μαζί τους απαραιτήτως τις συσκευές ασυρμάτου επικοινωνίας . 

8. Να φορούν κατά τη διάρκεια της υπηρεσίας τους και μόνον την υπηρεσιακή στολή , σε εμφανές σημείο της οποίας θα φέρουν την υπηρεσιακή τους ταυτότητα . 

9. Να τηρούν το «Βιβλίο Λογοδοσίας» , στο οποίο να καταγράφουν κάθε αξιοπρόσεκτο συμβάν .

10. Να παρακολουθήσουν υποχρεωτικά όποτε αυτό οριστεί , ειδικό  εκπαιδευτικό πρόγραμμα του Νοσοκομείου με θέματα συμπεριφοράς και αντιμετώπισης των ψυχιατρικών ασθενών . 

ΠΑΡΑΡΤΗΜΑ Γ΄
ΥΠΟΧΡΕΩΣΕΙΣ  ΑΝΑΔΟΧΟΥ

Ο Ανάδοχος θα πρέπει:

1. Να διαθέτει ομοιόμορφη ενδυμασία (στολή) για το προσωπικό του και ίδια από πλευράς ποιότητας και χρώματος ώστε η εμφάνισή του να είναι άριστη και σύμφωνα με την νομοθεσία .

2. Να τηρεί όλους τους Νόμους τους σχετικούς με την εργατική νομοθεσία και τις διατάξεις για αμοιβές , ωράριο εργασίας , κοινωνικών παροχών , αποζημιώσεων , φόρων , καταβολής ασφαλιστικών εισφορών (εργοδότη και ασφαλισμένου) κλπ και ευθύνεται έναντι των Ελληνικών Αρχών για την τήρηση κάθε υποχρέωσης που προκύπτει από αυτές .

3. Να εκπληρώνει όλες τις υποχρεώσεις του απέναντι στο Δημόσιο , στους ασφαλιστικούς οργανισμούς και σε κάθε τρίτο φυσικό ή Νομικό Πρόσωπο .

4. Σε περίπτωση που δεν τηρούνται οι υποχρεώσεις αυτές , το Νοσοκομείο διατηρεί το δικαίωμα να του επιβάλλει πρόστιμο με απόφαση Δ.Σ. ή και να καταγγείλει τη σύμβαση .

5. Να παρέχει στο προσωπικό του τις νόμιμες άδειες , REPO κλπ και να καλύπτει τα κενά από ασθένειες ή αδικαιολόγητες απουσίες , για την εκπλήρωση των αναλαμβανομένων υποχρεώσεων έναντι του Νοσοκομείου .

6. Να είναι υπεύθυνος για την αποκατάσταση κάθε είδους ζημιάς ή βλάβης που θα προκληθεί στο προσωπικό ή στις εγκαταστάσεις του Νοσοκομείου ή σε οποιονδήποτε τρίτο εφόσον αυτή οφείλεται σε υπαιτιότητα των υπαλλήλων του Αναδόχου .

7. Να χρησιμοποιεί προσωπικό ειδικευμένο , υγιές , άψογο από πλευράς συμπεριφοράς απέναντι σε τρίτους , ιδίως στους ασθενείς και στο προσωπικό του Νοσοκομείου .

8. Να τηρεί βιβλία επικοινωνίας με τους αρμόδιους του Νοσοκομείου με σκοπό την αναγραφή σε αυτό των τυχόν παραλείψεων όσο και των παραπόνων .

9. Να αντικαθιστά αμέσως κάθε έλλειψη ή παράλειψη ή πλημμελή εργασία που θα παρατηρείται και θα γνωστοποιείται σε αυτόν από τους υπεύθυνους του Νοσοκομείου. Εάν ο Ανάδοχος δεν φροντίζει σύμφωνα με τα ανωτέρω για την αποκατάσταση της έλλειψης ή παράλειψης ή πλημμελούς εργασίας , θα επιβάλλεται από το Νοσοκομείο ποινική ρήτρα, παρακρατούμενη από τη μηνιαία αμοιβή του . Σε περίπτωση υποτροπής , η πιο πάνω ρήτρα διπλασιάζεται ενώ το Νοσοκομείο διατηρεί το δικαίωμα καταγγελίας της σύμβασης και κήρυξης του Αναδόχου εκπτώτου .

10. Να γνωστοποιεί εγγράφως στο απασχολούμενο από αυτόν προσωπικό ότι ουδεμία εξάρτηση ή σχέση έχουν με το Νοσοκομείο .

11. Να διαθέτει επόπτη όλες τις ώρες εργασίας του προσωπικού του για επίβλεψη του έργου και επικοινωνία με τους αρμόδιους του Νοσοκομείου που έχουν οριστεί ειδικά για την εποπτεία και τον έλεγχο της φύλαξης των χώρων .

12. Να έχει ασφαλίσει όλο το προσωπικό του στο ΙΚΑ – ΤΕΑΜ . Το Νοσοκομείο δεν θα επιτρέπει σε κανένα εργαζόμενο του Αναδόχου να εργάζεται εάν δεν είναι ασφαλισμένος , με υποχρέωση του εργολάβου να προσκομίζει στο Νοσοκομείο τα σχετικά επίσημα έγγραφα .

13. Να τηρεί τις κείμενες διατάξεις σχετικά με την ασφάλεια των εργαζομένων του διότι είναι ο αποκλειστικός και μόνος υπεύθυνος ποινικά και αστικά για ατύχημα που συμβεί στο προσωπικό του .

14. Να εγγυηθεί ότι η εργασία θα εκτελείται με προσοχή και επιμέλεια και να είναι υπεύθυνος έναντι του Νοσοκομείου για την φύλαξη των χώρων , για όλο το χρόνο εργασίας του και για όλες τις ημέρες της εβδομάδας και φέρει κάθε αστική και ποινική ευθύνη σε περίπτωση ατυχήματος λόγω πλημμελούς φύλαξης των χώρων .

Θα ληφθούν υπόψη πιστοποιητικά δημοσίων υπηρεσιών , Νομικών Προσώπων και Οργανισμών που θα βεβαιώνουν ότι η φύλαξη των χώρων που του έχουν ανατεθεί εκτελείται κανονικά και χωρίς προβλήματα .

Η πληρωμή των εργαζομένων του Αναδόχου θα γίνεται δια μέσου τραπεζικών λογαριασμών . Η επιλογή της τράπεζας θα γίνει από τον Ανάδοχο . 








